**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**ΘΕΜΑ 4Ο**

**α)** Η EΥ δείχνει τον βαθμό αντίδρασης των καταναλωτών σε μία μεταβολή του εισοδήματός τους, ceteris paribus. Αυτό σημαίνει ότι μπορούμε να υπολογίσουμε την ελαστικότητα ζήτησης ως προς το εισόδημα στους συνδυασμούς όπου, το εισόδημα του καταναλωτή μεταβάλλεται και η τιμή του αγαθού παραμένει σταθερή (ceteris paribus). Δηλαδή, μπορούμε να υπολογίσουμε την ΕΥ μεταξύ των συνδυασμών Α-Β.

$$E\_{Y \left(Α\rightarrow Β\right)}=\frac{ΔQ\_{D}}{ΔY}∙\frac{Y\_{Α}}{Q\_{D Α}}⟺2=\frac{Q\_{D Β}-Q\_{D Α}}{Y\_{Β}-Y\_{Α}}∙\frac{Y\_{Α}}{Q\_{D Α}}⟺2=\frac{Q\_{D Β}-50}{1.200-1.000}∙\frac{1.000}{50}⟺$$

$$⟺2=\frac{Q\_{D Β}-50}{200}∙\frac{100}{5}⟺2=\frac{Q\_{D Β}-50}{10}⟺20=Q\_{D Β}-50⇒Q\_{D Β}=70 κιλά$$

Η ED δείχνει τον βαθμό αντίδρασης των καταναλωτών σε μία μεταβολή της τιμής του αγαθού, ceteris paribus. Αυτό σημαίνει ότι μπορούμε να υπολογίσουμε ελαστικότητα ζήτησης ως προς την τιμή στους συνδυασμούς όπου, η τιμή του αγαθού μεταβάλλεται και ο προσδιοριστικός παράγοντας «εισόδημα» παραμένει σταθερός (ceteris paribus). Δηλαδή, μπορούμε να υπολογίσουμε μία ελαστικότητα ζήτησης ως προς την τιμή και συγκεκριμένα μεταξύ των συνδυασμών Β-Γ.

$$E\_{D \left(Β\rightarrow Γ\right)}=\frac{ΔQ\_{D}}{ΔP}∙\frac{P\_{Β}}{Q\_{D Β}}⟺-0,5=\frac{Q\_{D Γ}-Q\_{D Β}}{P\_{Γ}-P\_{Β}}∙\frac{P\_{Β}}{Q\_{D Β}}⟺-0,5=\frac{Q\_{D Γ}-70}{6-5}∙\frac{5}{70}⟺$$

$$⟺-0,5=\frac{Q\_{D Γ}-70}{1}∙\frac{1}{14}⟺-0,5=\frac{Q\_{D Γ}-70}{14}⟺-7=Q\_{D Γ}-70⟹Q\_{D Γ}=63 κιλά$$

 **(Μονάδες 10)**

**β)** Επειδή η εισοδηματική ελαστικότητα είναι θετική (ΕΥ = 2>0), το αγαθό «Χ» είναι κανονικό.

**(Μονάδες 2)**

**γ)** Η συνάρτηση ζήτησης για το αγαθό «Χ» είναι γραμμική της μορφής QD = α + βP (α>0, β<0).

Τα σημεία Β (QDΒ = 70, PΒ = 5) και Γ (QDΓ = 63, PΓ = 6) ανήκουν στην καμπύλη ζήτησης (Υ=1.200) και οι συντεταγμένες τους επαληθεύουν τη συνάρτησής της.

$\left\{\begin{array}{c}Q\_{D Β}=α+β∙P\_{Β}\\Q\_{D Γ}=α+β∙P\_{Γ}\end{array}\right.⟺\left\{\begin{array}{c}70=α+β∙5\\63=α+β∙6\end{array}\right.⟺\left\{\begin{array}{c}β=-7\\α=105\end{array}\right.$

Άρα η συνάρτηση ζήτησης είναι η QD = 105 - 7P.

 **(Μονάδες 5)**

**δ)** $ΣΔ\_{Α }=P\_{A }∙Q\_{D A }=5∙50=250 $ευρώ

$ΣΔ\_{Β }=P\_{Β }∙Q\_{D Β }=5∙70=350$ ευρώ

Η συνολική δαπάνη του καταναλωτή από τον συνδυασμό Α στον Β αυξάνεται κατά 350-250 = 100 ευρώ.

Παρατηρούμε ότι στην ίδια τιμή, η ζητούμενη ποσότητα του κανονικού αγαθού αυξάνεται, εξαιτίας της αύξησης του εισοδήματος του καταναλωτή. Γι’ αυτό αυξάνεται και η συνολική δαπάνη του καταναλωτή που αποτελεί το γινόμενο της τιμής με τη ζητούμενη ποσότητα.

 **(Μονάδες 3)**

**ε)** $ΣΔ\_{Γ }=P\_{Γ }∙Q\_{D Γ }=6∙63=378$ ευρώ

Αν το εισόδημα του καταναλωτή είναι 1.200 ευρώ το ποσοστό του εισοδήματός του που δαπανά για το αγαθό «Χ», όταν η τιμή του είναι 6 ευρώ είναι:

$$\frac{378}{1.200}∙100=31,5\%$$

 **(Μονάδες 5)**